
1. Indledning - Finanslov og finansstyre 





I november 1998 havde Finansministeriet 150-års fødselsdag. På dagen 
udgav vi jubileumsbogen "At tjene og forme den nye tid - Finansministe- 
riet 1848-1998” skrevet af Hans Henrik H. Østergaard. 





Ved ministerialreformen i 1848, der gennemførtes ved kgl. kundgorelse af 24. 
november 1848, oprettedes et samlet Finansministerium. Der er en lige og 
ubrudt linje herfra og til det moderne Finansministerium, som vi kender det i 


dag. 


Med oprettelsen af Finansministeriet fulgte udarbejdelsen af det første samlede 
årlige statsbudget i form af et finanslovforslag, der kunne vedtages af Rigsdagen. 


Finansloven har altid været kernen i Finansministeriets virksomhed, og Finans- 
ministeriets historie er derfor også først og fremmest historien om, hvordan fi- 
nansloven har udviklet sig og ændret karakter - som politisk styringsinstrument 
og som statsadministrationens nervesystem. 


Knyttet til finanslovopgaven varetager Finansministeriet en række andre funktio- 
ner: statsregnskab, forvaltning af statsaktiver og statsgæld, lønnings- og pensi- 
onsvæsen. De er alle sammen - uanset hvordan de har været organiseret gennem 
tiden - afledt af og underordnet hovedfunktionen: finanslovens udarbejdelse og 
administration. 


Tidligere var også fremskaffelsen af statens indtægter i form af told og skatter en 
del af Finansministeriets opgaver, men siden 1973 har denne opgave haft sit eget 
ministerium. 


Finansministeriets rolle har direkte sammenhæng med statsbudgettets størrelse: 
Jo flere penge, der styres via finansloven, jo større betydning har Finansministe- 
riets arbejde. For hundrede år siden var statsbudgettet i alt kun på ca. 50 mio. kr. 
For halvtreds år siden var det vokset til ca. 2 mia. kr., og i dag er det på ca. 400 
mia. kr. Men samtidig er der sket det, at en stadig større del af udgifterne be- 
stemmes af andre love, og altså i forhold til finansloven er bundne udgifter, lige- 
som de kommunale udgifter har fået stadig større vægt. Derfor har Finansmini- 
steriet i stigende grad måttet arbejde med nye styringsopgaver ud over dem, der 
knytter sig direkte til finansloven, og selve finansloven har fået vigende betyd- 
ning. 

Over for Folketinget har Finansministeriet altid på regeringens vegne fungeret 
som det ministerium, der har det samlede ansvar for den offentlige økonomi, og 
forholdet til Folketinget og dets Finansudvalg er således en hovedakse i ministe- 
riets historie. 


De skiftende finansministre har derved også fået rollen som nej-sigere i forhold 
til ministerkollegernes ønsker om nye udgifter. Rare finansministre er dårlige 
ministre, sagde finansminister C.V. Bramsnæs. Forholdet mellem fagministerier 
og Finansministerium har derfor altid været præget af spændinger, og finansmi- 
nisterens gennemslagskraft varierer meget gennem historien, afhængigt både af 
finansministerens person og hans forhold til statsministeren. 


I de 75 år fra 1924 til 1999 har ministeriet haft 25 ministre, som altså i gennem- 
snit har fungeret i ca. 3 år. I samme periode har der i den centrale del af ministe- 
riet været 6 departementschefer. Ministre forgår, men embedsmænd består, hed- 
der det, og tallene illustrerer, at forholdet mellem minister og embedsmænd også 
er en vigtig dimension i ministeriets historie. 


I 1999 er der ca. 250 ansatte i Finansministeriets departement. De har til huse i 
Den røde Bygning fra 1721 med adressen Christiansborg Slotsplads nr. 1, den 
ældste kontorbygning i Europa, der stadig bruges til det oprindelige formål. En 
række af de opgaver, der tidligere blev løst i departementet, varetages i dag af 
ministeriets to styrelser, Økonomistyrelsen og Finansstyrelsen med hver ca. 300 
ansatte. 

2. De åbne mønstre — Grundloven og 
finansstyret 1848 - 1872 





Den 21. marts 1848 ophørte enevælden som politisk system. Kong Frederik VII 
erklærede, at han fremover ville betragte sig selv som konstitutionel monark, og 
arbejdet med at lave en "fri forfatning" gik i gang. Den grundlovgivende rigsfor- 
samling blev dannet, og den 5. juni 1849 kunne den nye Grundlov underskrives. 


Allerede forinden var der gennemført et administrativt systemskifte. Det gamle 
kollegiestyre, der blev anset for en del af det enevældige system, afløstes af et 
ministerialsystem efter fransk-tysk forbillede. 


Der var ikke tale om nogen revolutionær ændring, men en ny funktionsmåde for 
et allerede eksisterende apparat. De personer, der hidtil havde været knyttet til 
systemet, fortsatte i vidt omfang deres virksomhed. 


Den endelige fordeling af opgaverne mellem de nye ministerier blev fastlagt ved 
Kgl. Kundgjørelse af 24. november 1848. Selv om der siden er sket væsentlige 
udvidelser af den danske centraladministration, er organisationsformen i princip- 
pet forblevet uændret siden denne dato. 


Oprettelsen af Finansministeriet var den mest betydningsfulde ændring der skete 
som led i indførelsen af ministerialsystemet, og det var også på dette område 
behovet for en modernisering var størst. 


Om denne tid skrev juristen og historikeren Kai Fr. Hammerich i 1921: "Da 
Krisen brød frem i 1848, var det Finansernes Personligheder, som holdt sig oppe 
og førte Statsstyrelsen videre, medens Kancelliets Ledere (dvs. Danske Kancelli) 
maatte vige Pladsen for bestandig, ... Hvor meget end Mændene fra Finanskol- 
legierne under Udviklingen efter 1848 søgte at holde igen, var de alligevel med til 
at tjene og forme den ny Tid, hvor de længe fyldte de allerforreste Pladser, hvor- 
imod Kancelliets Mænd enten var helt uden Føling med Begivenhederne eller ... 
kun lod sig slæbe med Baglæns, med Blikket hæftet paa den svundne Fortid." 


Det nye Finansministerium, der var det største af ministerierne, stod i 1848 over 
for to hovedopgaver: Der skulle opbygges en samlet finansadministration, base- 
ret på et centralt budget- og regnskabssystem, og der skulle udvikles et sæt af 
spilleregler for forholdet mellem folkerepræsentation og administration på det 
finansielle område. 


Hovedkraften i dette arbejde blev Wilhelm Sponneck, der blev udnævnt til fi- 
nansminister i november 1848, kun 33 år gammel. 

Et hovedformål med den nye Grundlov havde været at sikre Rigsdagen herre- 
dømmet over statsfinanserne, og i § 52 fastlagdes Rigsdagens bevillingsmyndig- 
hed i følgende form: 


Paa hver ordentlig Rigsdag skal, strax efter at samme er sat, fremlægges Forslag 
til Finantsloven for det følgende Finantsaar, indeholdende et Overslag over Sta- 
tens Indtægter og Udgifter. Finantslovforslaget behandles først i Folkethinget. 
Forinden Finantsloven er vedtagen maa Skatterne ei opkræves. Ingen Udgift maa 
afholdes, som ikke har Hjemmel i samme. 


Finansåret blev samtidig fastlagt til 1. april - 31. marts. 

Opgaven blev nu at udfylde de åbne mønstre under de nye forhold og skabe en 
bæredygtig praksis for finanslovens udformning og behandling. Det blev en lø- 
bende styrkeprøve i de kommende år, hvor Rigsdagens "venstrefløj" med A.F. 
Tscherning som bannerfører kæmpede for den størst mulige indflydelse, mens 
regering og administration, støttet af de mere konservative kræfter i Rigsdagen, 
søgte at danne modvægt hertil. 


I løbet af de første år fastsloges Folketingets dominerende indflydelse på finans- 
loven i forhold til Landstinget, og ligeledes fik Folketingets Finansudvalg hurtigt 
en position som en slags overrigsdag i finansielle sager. Historikeren Albert Ol- 
sen taler om "den specielle Tscherningske administrationsfjendtlige Atmosfære, 
som fra første Færd hvilede over dette Udvalg," og Hammerich skriver tilsvaren- 
de at Tscherning "vedblev at staa i Kampstilling overfor Bureaukratiet og op- 
traadte under hele sin politiske Virksomhed som Embedsstyrets aldrig forsonede 
Uven." 


Et vigtigt spørgsmål var, hvad der skulle gøres med uforudsete udgifter. I det 
første finanslovforslag var afsat en reserve til sådanne udgifter, men Folketinget 
krævede, at der skulle gennemføres en særskilt tillægsbevillingslov til dækning 
heraf. Herved indførtes det tillægsbevillingssystem, som fortsat er et grundlæg- 
gende element i bevillingssystemet. Det formaliseredes ved grundlovsrevisionen i 
1866, hvor begrebet "tillægsbevillingslov" blev indføjet i paragraffen om Rigsda- 
gens bevillingsmyndighed. 

3. Provisorietid - Kampen om finansloven 
1872 - 1894 





Omkring 1870 var de væsentligste spørgsmål omkring finanslovens udformning 
og behandling afklaret. Finansstyret havde fundet sin form - til gengæld blev 
finansloven i de næste 25 år centrum for den politiske kamp mellem Venstre og 
Højre. Det forenede Venstre blev dannet i 1870 og havde fra 1872 flertal i Folke- 
tinget. Partiets hovedkrav var folketingsparlamentarisme, dvs. at regeringen skul- 
le have støtte fra et flertal i Folketinget. Midlet til at tvinge en regering væk skulle 
vere finanslovens forkastelse - en regering uden penge kan ikke regere. Finans- 
udvalget blev Venstres vigtigste bastion i kampen. 


Det var nye personer, der nu indtog hovedrollerne. I Folketinget var det Ven- 
stres Christen Berg, der tegnede flertallet i finanslovspørgsmål. På regeringsbæn- 
kene rykkede J.B.S. Estrup frem, og i hele perioden fra 1875 til 1894 var han 
både konseilspræsident og finansminister. C.A. Caroc, der blev udnævnt til de- 
partementschef i Finansministeriet i 1873 var Estrup en aldrig svigtende støtte 
og betragtede selv samarbejdet med Estrup som den lykkeligste periode i sin 
embedsvirksomhed. 


Folketingsflertallets nægtelse af finansloven førte ikke til regeringens afgang. 
Estrup svarede igen med at lade udstede "provisoriske finanslove" i henhold til 
Grundlovens bestemmelse i § 25, der fastsatte, at "i særdeles påtrængende tilfæl- 
de kan Kongen, når Rigsdagen ikke er samlet, udstede foreløbige love, der dog 
ikke må stride mod Grundloven, og altid bør forelægges den efterfølgende Rigs- 
dag." Det første provisorium kom i april 1877. Denne gang løstes konflikten i 
løbet af efteråret, men i april 1885 brød konflikten på ny ud i lys lue, og i hele 
perioden frem til 1894 regeredes der på grundlag af provisoriske finanslove. 


Ved det store forlig i 1894 blev det slået fast, at hvis finansloven ikke kunne ved- 
tages inden finansårets begyndelse, skulle regeringen forelægge Rigsdagen et for- 
slag til midlertidig bevillingslov. Dette blev grundlovsfæstet i 1915. 


Det er bemærkelsesværdigt, at fra 1873 og helt frem til 1909 sker der ingen æn- 
dringer i Finansministeriets organisation eller i finanslovenes udformning og 
administrative gennemførelse. Hele opmærksomheden er rettet mod den politi- 
ske kamp, hvis højdepunkt er "provisorietiden". 


Den mangeårige konflikt og den indædte diskussion om finansloven har trukket 
spor helt op i den nyeste tid. Ikke mindst partiet Venstres holdninger til spørgs- 
målet om finansstyrets udformning har været præget af arven fra provisorietiden. 

4. Stilstand og krise i finansstyret 
1894 - 1924 





Efter 1894 kom der gang i udviklingen på mange områder, men i Finansministe- 
riet fortsatte tingene dog tilsyneladende uforandret. Det afspejler formodentlig 
en dyb ulyst til på ny at drøfte mere principielle forhold vedrørende finansloven, 
og også efter det politiske systemskifte i 1901, hvor den første Venstre-regering 
dannedes, kørte det finansielle system - trods begyndende kritik - videre. 


I løbet af de første ti år efter systemskiftet blev det mere og mere klatt, at Fi- 
nansministeriet ikke var fulgt med udviklingen. Nye statslige initiativer stillede 
nye krav til finansstyret. Det gjaldt administrationen af et stigende antal statsan- 
satte, især inden for Statsbanerne og Post- og Telegrafvæsenet. Og det gjaldt 
styringen af nye statslige økonomiske støtteordninger. 


I 1909 blev der taget et første skridt til en mere omfattende reform. Der nedsat- 
tes en finanslovkommission, der dels skulle undersøge mulighederne for bespa- 
relser på statens udgifter, dels skulle fremkomme med forslag til en ændret form 
for finanslov og statsregnskab, "hvorved disse blive mere overskuelige". 


Kommissionens arbejde resulterede i en mere systematisk opbygning af finanslo- 
ven Det gennemførtes med virkning for finansloven for 1913-14, og grundstruk- 
turen i denne opstilling bevaredes indtil 1970'erne. 


I kommissionens betænkning fra 1911 hedder det imidlertid også, at "Kommis- 
sionen finder Anledning til at udtale, at den under sit Arbejde har haft Lejlighed 
til at erkende, at Tilsynet med Budgetforvaltningen under den nuværende Orga- 
nisation er i høj Grad utilstrækkeligt. Kommissionen vilde anse det for betyd- 
ningsfuldt for fremtidig at gennemføre en sparsommelig og økonomisk Stats- 
husholdning, at der tilstræbes en virksom Reform paa dette Omraade." Det blev 
i samtiden opfattet som en meget skarp kritik af Finansministeriet, men kommis- 
sionen stillede ikke forslag på dette område, og kritikken fik ikke i første omgang 
konsekvenser. 


Det viste sig også snart, at problemerne omkring finansstyret ikke blev løst med 
Finanslovkommissionens arbejde, men tværtimod voksede eksplosivt, især under 
1. Verdenskrigs voldsomme ændringer i samfundsudviklingen og statens rolle. 
Kontrollen med statsudgifterne svigtede i stigende grad. 


I disse år udvikledes systemet med, at de enkelte ministerier henvender sig til 
finanslovudvalgene i Rigsdagen, primært Folketingets Finansudvalg, og får deres 
tilslutning til at afholde udgifter, der ikke er medtaget på finansloven. 


Især synes det at være blevet fast praksis, at efter fremsættelsen af forslaget til 
tillegsbevillingslov i januar måned kom ministerierne i løbet af de følgende må- 
neder med et meget stort antal nye udgiftsposter, som finansudvalget tiltrådte og 
stillede som ændringsforslag ved lovens tredjebehandling. 


I finansåret 1917-18 udgjorde udgifterne på tillægsbevillingsloven det dobbelte af 
udgifterne på finansloven for samme år. Finansudvalget bliver i disse år en virke- 
lig overrigsdag, mens finansministeren i stigende grad fremstår magtesløs. Fi- 
nansminister Edvard Brandes lagde ikke skjul på det. I 1920 sagde han i Folke- 
tinget: "Jeg har ikke det Indtryk, at Finansudvalget virker sparende. Man falder 
ikke mellem Røvere, naar man kommer i Finansudvalget, det er snarere femten 
barmhjertige Samaritaner, der sidder dér og uddeler de Gaver, som de trængende 
kan behøve … Alle trængende anraaber derfor dette udvalg ... Den Fornemmel- 
se, som en Minister let har, at hvis han kommer med en Bevilling, siges der: Her- 
ren maa gerne lægge et Nul til, gør at ministrene heller ikke bliver saa sparsom- 
melige, som de burde være, og som ganske sikkert Tilstanden opfordrer til." 


Hverken Edvard Brandes eller hans forgænger og efterfølger som finansminister, 
Niels Neergaard, var i stand til at løse problemet, og de var næppe heller særlig 
godt hjulpet af apparatet i Finansministeriet. Men for dem, der i de følgende år 
stod med ansvaret for finansstyrets fremtidige udformning var situationen under 
1. Verdenskrig et skrammebillede. 

5. En ny tids finansministerium 
1924 - 1945 





I årene efter 1. Verdenskrig var der i det danske samfund og i statsapparatet 
stærke ønsker om at vende tilbage til "tiden før verden gik af lave". Politisk kom 
det til udtryk i dannelsen af Venstre-regeringen i 1920, hvor Niels Neergaard var 
både stats- og finansminister - i øvrigt sidste gang en statsminister også har påta- 
get sig finansministerposten. Men samtidig var intet som før. Behovet for refor- 
mer på alle områder var påtrængende, og der var en helt ny ændringsparathed, 
også i statsadministrationen. 


Det første store reformarbejde blev sat i gang allerede i 1917 med sigte på en 
modernisering og forenkling af løn- og ansættelsesvilkårene for statsansatte. 


Der blev nedsat en Lønningskommission, og den drivende kraft i arbejdet blev 
K.H. Kofoed, en af de mest bemærkelsesværdige og særprægede skikkelser i 
dansk forvaltningshistorie. Kofoed kom fra et bornholmsk husmandshjem, men 
kæmpede sig frem til først en lærereksamen, og siden en uddannelse som cand. 
mag. i naturfag (geologi og botanik). Han blev i 1913 indvalgt i Folketinget som 
repræsentant for Det Radikale Venstre. I Folketinget kom han til at beskæftige 
sig med lønningssager, og han så Lønningskommissionen som den store mulig- 
hed for sin videre politiske karriere. 


Kommissionen brød med alt det gamle på lønnings- og pensionsvæsenets områ- 
de. Den samlede alle bestemmelser, der vedrørte tjenestemænd i almindelighed, 
og herudover opstillede den en systematisk normering og klassificering af alle 
statstjenestemandsstillinger. Kofoed var ikke for ingenting botaniker af uddan- 
nelse. Tjenestemandsloven af 1919 viste sig så robust, at den i det væsentligste 
blev opretholdt indtil reformen i 1969. 


Det blev også fastsat, at alle fremtidige ændringer i antallet af tjenestemænd og 
deres aflønning i princippet skulle ske ved særlig lov i form af årlige normerings- 
love. Reelt skete der herved en deling af finansloven, der på lønområdet kun blev 
en registrering af normeringslovens virkninger. Umiddelbart var der utvivlsomt 
tale om en betydelig lettelse, fordi finansloven blev frigjort fra en mængde detal- 
jer, men det var ikke uproblematisk at en så stor sum på finansloven som tjen- 
stemandslønninger reelt blev fastsat uafhængigt af finanslovbehandlingen i øv- 
rigt. Også dette system videreførtes dog helt til 1969. Først da afskaffedes de 
årlige normeringslove, og oprettelse og nedlæggelse af stillinger skete herefter 
alene ved finanslov. 


I flere år havde Statsrevisorerne presset på for at få gennemført en reorganisati- 
on af statens bogholderi- og regnskabsvæsen og en nyordning af revisionsvæse- 
net. Neergaard-regeringen følte sig presset til at tage et initiativ i sagen og nedsat- 
te herefter Statsregnskabskommissionen i 1921. 


Kommissionen afgav først sin betænkning i marts 1926 - og da var mange af 
dens forslag allerede gennemført. 


For så vidt angår finansloven og statsregnskabet kan kommissionens hovedresul- 
tater sammenfattes således: For det første skulle der etableres decentralt boghol- 
deri i de enkelte ministerier og styrelser, således at Finansministeriet alene skulle 
samle bidragene til det samlede statsregnskab. Dette blev indført allerede pr. 1. 
april 1924. For det andet skulle der ske en reformering af anvisningsvæsenet, så 
hvert ministerium selv anviste udgifter ved træk på Nationalbanken - dog med 
undtagelse af lønninger og pensioner, der fortsat blev varetaget centralt. Dette 
gennemfortes pr. 1. oktober 1925. Endelig blev der foreslået en ændret opstilling 
af finansloven med konsekvent forrentning og afskrivning og pensionsindbeta- 
linger. Dette gennemførtes med finansloven for 1925/26. 


Slutstenen på kommissionens arbejde var et samlet forslag til lov om statens 
regnskabsvæsen og revision. Udvalget slutter sin betænkning således: "...man 
nærer tillige det Haab, at denne Lov maa blive et brugbart Redskab for Admini- 
strationen og bringe den Orden og Ensattethed i Statens Regnskabs og Revisi- 
onsvæsen til Veje, som i saa lang Tid har været savnet, og selv om man ikke ven- 
ter, at den eventuelle Lov opnaar en saa lang Levetid som dens Forgænger, Kas- 
seforordningen af 1840, tør man dog haabe, at den i en Aarrække maa være det 
solide og brugbare Grundlag, Kommissionen har stræbt at gøre den til, og hvor- 
paa Administrationen kan bygge videre." 


Kommissionen fik i øvrigt ret i sine forventninger: Loven fra 1926 holdt stort set 
uændret indtil en ny statsregnskabslov blev gennemført i 1984. 


Den afgørende forudsætning for gennemførelsen af de her beskrevne reformer 
var dannelsen af den første socialdemokratiske regering i maj 1924 og udnævnel- 
sen af C.V. Bramsnæs til finansminister. 


Også C.V. Bramsnæs' karriere er usædvanlig. Fra hyrdedreng over en uddannelse 
som typograf blev han cand.polit. Hans medlemskab af Statsregnskabskommis- 
sionen havde givet ham et godt indblik i aktuelle problemer og reformovervejel- 
ser. 


Ved den socialdemokratiske regerings tiltrædelse var der en udbredt opfattelse af, 
at den nok snart ville køre fast, og at den især ikke ville være i stand til at føre "en 
ansvarlig økonomisk politik". Bramsnæs var selv bekymret for, om det ville være 

muligt at sikre den nødvendige økonomiske disciplin. På et vigtigt punkt tog han 

derfor straks selv initiativet. 

Hverken Brandes eller Neergaard havde haft held til at få kontrol med fagmini- 
steriernes anmodninger om tillægsbevillinger, der jo spillede en større og større 
rolle i de årlige statsudgifter. Bramsnæs skriver selv: "Dette system turde jeg ikke 
køre videre med. Da vi efter ministeriets dannelse holdt det første officielle mini- 
stermøde, tog jeg tyren ved hornene og foreslog, at de enkelte ministre ikke kun- 
ne gå til finansudvalget med forslag til tillægsbevillinger, før disse havde været 
forelagt finansministeriet til godkendelse. Det lød meget naturligt og rimeligt, 
finansministeren måtte da vide, hvad der foregik, og ministermødet gav tilslut- 
ning til mit forslag." Godt en måned senere blev ordningen formaliseret gennem 
Statsministeriets cirkulære nr. 98 af 25. juni 1924 til samtlige statsmyndigheder. 
Dette har siden været grundlaget for Finansministeriets rolle i budget- og bevil- 
lingssystemet. 


Bramsnæs og hans efterfølgere holdt linjen. Fra midten af 20'erne og frem til 
besættelsestiden udgør tillægsbevillingslovene kun beskedne beløb i forhold til 


finanslovens tal. 


Bramsnæs havde hurtigt fundet ud af, at der ikke var meget hjælp at hente i Fi- 
nansministeriet til gennemførelse af hans reformplaner. Da stillingen som depar- 
tementschef kott efter blev ledig, ønskede Bramsnæs den besat med en person 
udefra. 


Der gik hurtigt rygter om, at Bramsnæs havde til hensigt at udnævne Kofoed. 
Det vakte opstandelse i Den røde Bygning. Hele departementets personale mød- 
te op i deputation hos ministeren med en skriftlig protest. Bramsnæs lyttede 
pænt til deputationen og konstituerede derefter straks Kofoed i stillingen, og der 
udviklede sig et nært samarbejde mellem de to - måske også bestemt af, at de 
begge med en jernvilje og hårdt arbejde havde arbejdet sig op fra små kår, og at 
de vel har følt et fællesskab over for en mere priviligeret embedsstand. 


De forskellige ændringer i budget- og bevillingssystemet udgjorde et ganske om- 
fattende reformprogram, og det blev gennemført i løbet af relativt kort tid. Det 
greb på flere områder stærkt ind i fagministeriernes sædvanlige arbejdsmåde, og 
der var nogen skumlen i krogene. Omkring årsskiftet 1925-1926 var loyaliteten 
ved at være slidt ned. På et møde besluttede departementscheferne i fællesskab at 
søge foretræde for det folketingsudvalg, der skulle behandle forslaget til ny stats- 
regnskabslov. Da Bramsnæs blev bekendt med departementschefernes planer, 
traf han aftale med de politiske partiers ordførere om at gennemføre folketings- 
behandlingen uden debat og udvalgsbehandling. Departementschefernes plan 
blev herved forpurret. Episoden er det eneste kendte eksempel i dansk forvalt- 
ningshistorie på, at departementscheferne som gruppe har forsøgt at påvirke 
Rigsdagen uden om regeringen. 


Efter uenighed i regeringen om valutapolitikken forlod Bramsnæs finansmini- 
sterposten i 1933 og blev udnævnt til direktør i Nationalbanken. Der er ingen 
tvivl om, at både Kofoed og Bramsnæs var kede af, at samarbejdet mellem dem 

nu sluttede. De havde i fællesskab opbygget et velfungerende finansministerielt 
system. Det kunne håndtere den finansielle styring af de mange økonomiske 
indgreb og nye administrative tiltag, der prægede 30'ernes indsats mod den øko- 
nomiske krise. 


I perioden fra 1929 til 1939 voksede statens udgifter fra 325 mio. kr. til 550 mio. 
kr. Den samlede inflation var i perioden kun på ca. 10 pct., så der er tale om en 
betydelig realvækst. 


Det er bemærkelsesværdigt hvor lidt den ydre verden synes at præge dagligdagen 
i ministeriet i disse år, hvor økonomisk krise og den truende udvikling i Europa 
stod højt på den politiske dagsorden. Når man læser optegnelser og erindringer 
fra nogle af hovedaktørerne i Finansministeriet i denne periode, får man et ind- 
tryk af en stabil og regelmæssig virksomhed, der ikke påvirkes af stormene uden 
for Den røde Bygning. 


Heller ikke besættelsen den 9. april 1940 har efterladt sig særlige spor i Finans- 
ministeriets historie. De usikre tider medførte dog at Finansministeriet reelt gen- 
indførte den "normalbudget"-tanke, som også havde præget forholdene under 1. 
Verdenskrig, således at flere og flere udgifter først dukkede op som tillægsbevil- 
linger. 


Situationen fortsatte efter krigen, og først i 60'erne fik man genskabt "den virke- 
lige finanslov", som Bramsnæs havde gennemtrumfet. 


Den afgørende dato i Finansministeriets historie i de første krigsår er den 1. april 
1942. På denne dag gennemførtes en samling af Finansministeriet i ét departe- 
ment under Kofoeds ledelse, der følte, at han nu stod ved kulminationspunktet 
af sin karriere. Men de politiske omskiftelser indhentede hurtigt Kofoed. Ved 
dannelsen af regeringen Scavenius den 9. november 1942 blev Kofoed udnævnt 
til finansminister. 


Så kom den 29. august 1943, hvor regeringen ophørte med at fungere, men for- 
melt fortsat var udnævnt. I tiden frem til befrielsen fungerede herefter departe- 
mentscheferne som ledelse af statsstyret, det såkaldte departementschefstyre. 
Ved Kofoeds ministerudnævnelse var Ejnar Dige blevet konstitueret som depar- 
tementschef og det blev til ærgrelse for Kofoed nu ham, der repræsenterede Fi- 
nansministeriet i departementschefkredsen. 


Den mest dramatiske begivenhed i Finansministeriet under besættelsen indtrådte 
den 19. september 1944, hvor tyskerne gennemførte aktionen mod det danske 
politi. Også ministerialbygningerne på Slotsholmen blev besat og kontorer gen- 
nemrodet. Alle tilstedeværende medarbejdere blev kommanderet ned i gårdene. 
Den 32-årige sekretær Laurits H. Hvorslev blev dræbt ved et revolverskud, da 
tyskerne trængte ind på det kontor, hvor han opholdt sig. 

Sammen med departementschef H.H. Koch i Socialministeriet fik Dige i krigens 
sidste år etableret en ordning, så staten hemmeligt kunne yde økonomisk støtte 
til familier til internerede i tyske fængsler og koncentrationslejre. Ordningen blev 
efter besættelsen godkendt af Rigsdagen i juni 1945. 

6. Tilsanding og nyt kraftcenter 
1945 - 1965 





Tiden lige efter befrielsen var på alle områder præget af en kombination af store 
forventninger om samfundsreformer og en trang til tilbagevenden til normale 
tilstande oven på besættelsesårene. Det gælder også i forhold til hele statsappara- 
tet og dets måde at fungere på. 


Der blev ikke tale om noget frontalangreb mod den etablerede orden, men sna- 
rere om en omgående bevægelse. Reformarbejdet forankredes i nye institutioner 
ved siden af de gamle, og herfra trængte nytænkningen gradvist ind i den politi- 
ske og administrative dagligdag. 


Især på det økonomiske område var der allerede under krigen blevet gennemført 
et stort analysearbejde, der skabte grundlaget for den ny tids økonomiske politik, 
baseret på den keynesianske tankegang om at bruge finanspolitikken som kon- 
junkturpolitisk instrument. 


Men denne udvikling gik uden om Finansministeriet. Her var Kofoed vendt til- 
bage som departementschef efter 5. maj 1945, mens Dige frem til Kofoeds af- 
gang i 1949 blev placeret i en ekstraordinær departementschefstilling med ansvar 
for særlige opgaver. Ingen af dem havde forståelse for den nye tids økonomiske 
politik. Da Thorkil Kristensen (V) blev finansminister i 1947 savnede han da 
også en rådgiver i økonomiske spørgsmål, og det førte til at han knyttede den 
unge Erik Ib Schmidt til finansministeriet. 


Efter befrielsen blev Finansministeriet også stillet over for en række opgaver af 
international karakter. En første og vigtig opgave var at bringe orden i admini- 
strationen af de offentlige obligationslån, der inden krigen var blevet optaget 
som dollarlån på det amerikanske marked. 


Den danske gesandt i Washington, Henrik Kauffmann, havde under krigen med 
hjælp fra finansmanden Bent greve Ahlefeldt-Laurvig, sørget for fortsat betaling 
af renter på disse lån ved hjælp af indtægterne fra salget af kryolit fra Grønland 
til amerikanerne, men indtægterne var ikke tilstrækkelige til også at indfri forfald- 
ne lån. 


Da Finansministeriet efter krigen på ny skulle overtage opgaven med administra- 
tionen af statslånene i USA, var det naturligt fortsat at trække på Ahlefeldt, og 
han blev i oktober 1946 ansat af Finansministeriet som finansrådgiver, knyttet til 
ambassaden i Washington. 


Det blev anset for at være af stor betydning for Danmarks importmuligheder og 
kreditværdighed efter krigen, at der hurtigst muligt blev truffet aftale om afvik- 


lingen af forfaldne lån, og det lykkedes Ahlefeldt i løbet af 1947 at få lavet en 
afviklingsordning. Samtidig igangsattes Marshall-planen,der fik meget stor betyd- 
ning for den økonomiske udvikling i Danmark i efterkrigsårene. 


Arbejdet med Marshall-hjælpen prægede en hel generation af unge økonomer, 
hvoraf mange senere kom til at indtage ledende stillinger i administrationen. Det 
var en del af Marshall-planen, at de europæiske lande skulle etablere et økono- 
misk samarbejde, der gjorde det muligt at fordele de amerikanske støttemidler, 
og rammen for det blev skabt ved oprettelsen af OEEC, Organisationen for 
Europæisk Økonomisk Samarbejde. 


Samarbejdet i OEEC, der senere ændrede navn til OECD, fik også mere langsig- 
tede virkninger. Det blev et forum, hvor danske embedsmænd fra de økonomi- 
ske ministerier fik en bred international kontaktflade, der gav mulighed for en 
omfattende uformel erfaringsudveksling og inspiration til nye hjemlige initiativer. 


På det administrative område nedsatte finansminister Thorkil Kristensenen i 
1946 en kommission med det formål "at foretage en samlet undersøgelse af mu- 
lighederne for at forenkle statens forvaltning." Han blev selv den første formand 
for kommissionen, der blev kendt som Forvaltningskommissionen af 1946. Dens 
virksomhed afsluttedes først i 1952, og kommissionen havde på dette tidspunkt 
afgivet ni betænkninger. 


Forvaltningskommissionen blev dog ikke katalysatoren for forandringer, men 
snarere et instrument for genskabelsen af mere normale tilstande i en administra- 
tion, der var præget af krigstidens mange særlige foranstaltninger, regulerende 
indgreb og administrative improvisationer, især i den regeringsløse periode fra 
august 1943 til maj 1945. 


Nytænkningen og det spirende reformarbejde kom fra en anden kant, nemlig fra 
den kreds af unge økonomer, der samledes i Det Økonomiske Sekretariat 
(DØS). 


Det Økonomiske Sekretariat blev oprettet inovember 1947, hvor Vilhelm Buhl i 
den nydannede socialdemokratiske regering blev udnævnt til minister uden por- 
tefølje med ansvar for et nyoprettet Ministerudvalg for Økonomisk Samordning 
og Forsyning (MØF), og Buhl blev i denne funktion regeringens stærkeste mini- 
ster på det økonomiske område. Betjeningen af ministerudvalget blev varetaget 
af det nyoprettede sekretariat, der fik Viggo Kampmann som chef. 


Fra starten blev DØS et attraktivt ansættelsessted og et åndehul i centraladmini- 
strationen for unge økonomer, overvejende af socialdemokratisk observans og 
med en optimistisk tro på den økonomiske politiks muligheder. DØS blev et 
kraftcenter, mens Finansministeriet, hvor Dige i 1949 var blevet ene- 
departementschef, ikke spillede nogen fremtrædende rolle. 

I Diges embedsperiode gennemførtes dog for første gang siden 1920'erne en 
række omlægninger i budget- og bevillingssystemet. Omlægningerne gennemfor- 
tes etapevis og var næppe udsprunget af nogen samlet overvejelse om kravene til 
det fremtidige system. Der var i højere grad tale om at gennemføre helt nødven- 
dige tilpasninger af systemet som følge af væksten i statsudgifterne og udviklin- 
gen i den økonomiske politik. Arbejdet med disse omlægninger strakte sig op 
gennem 50'erne og døde så lige så stille ud. Arbejdet var samtidig meget teknisk 
præget, og det betød at mere vidtgående reformer ikke fik plads. 


Sideløbende med dette arbejde, tog Folketinget et selvstændigt initiativ til æn- 
dringer i budget- og bevillingssystemet. Efter at grundlovsændringen i 1953 var 
blevet gennemført, havde Folketinget arbejdet med den fremtidige forretnings- 
orden, herunder Finansudvalgets arbejdsformer. 


Hovedsigtet var et ønske om at begrænse Finansudvalgets arbejdsområde, men 
da man ikke umiddelbart kunne finde løsninger hertil, blev der nedsat et udvalg 
"til at træde i forhandling med finansministeren og derefter stille forslag vedrø- 
rende de i forbindelse med tillægsbevillingslovforslagets behandling og Finans- 
udvalgets arbejdsform endnu uløste spørgsmål." 


Det er den eneste gang i nyere tid, at Folketinget har taget et sådant initiativ. 
Medvirkende hertil var, at Folketingets politikere ikke var overbevist om at ud- 
valget i Finansministeriet ville skabe de ønskede resultater og derfor følte, at de 
selv måtte agere for at finde et passende og tidssvarende skæringspunkt mellem 
forvaltningens dispositionsfrihed og Folketingets kontrolmyndighed. Resultatet 
af arbejde blev dog ganske magert. Det endte med at Folketinget besluttede at 
henstille til finansministeren at tilstræbe en forenkling og begrænsning af fremti- 
dige tillægsbevillingslove efter de retningslinjer, som havde været drøftet. 


Den manglende vilje og evne til at finde mere varige løsninger på problemerne 
omkring tillægsbevillingsloven havde som konsekvens, at systemet kom under 
stigende pres i de følgende år og blev præget af styringsmæssige svigt i en perio- 
de, hvor udgifterne voksede kraftigt. Der er en lige linje herfra til diskussionen 
om "ubevilgede udgifter", der præger den politiske dagsorden i begyndelsen af 
60'erne og de mere radikale reformer, der gennemføres i det følgende årti. 


Men samtidig blev der på andre felter inden for Finansministeriets område taget 
initiativer med virkninger mange år frem, og her var Kampmann ofte drivkraften 
i sin lange periode som socialdemokratisk finansminister fra 1953 til 1960. Han 
havde stor viden, stor kombinationsevne og mange ideer; han så de store linier 
samtidig med at han i utrolig grad beherskede detaljerne. 


Kampmann nedsatte Administrationsudvalget af 1960, i daglig tale kaldet A-60. 
Udvalget fremlagde i 1962 en samlet model for centraladministrationens opbyg- 
ning, den såkaldte A-60-model. Grundtanken var, at ministerierne fremover skul- 
le bestå af et departement og et eller flere fagdirektorater. Departementet skulle 

især varetage planlægningsopgaver og lovforberedende arbejde, mens al konkret 
sagsbehandling skulle varetages i direktoraterne. Udvalgets forslag mødte betyde- 
lig modstand, men har alligevel dannet rammen om udviklingen af centraladmi- 
nistrationen i en lang årrække. 


I tilknytning til arbejdet med administrative reformer blev spørgsmålet om sy- 
stematisk efteruddannelse af de offentligt ansatte taget op, og det førte til opret- 
telsen af Danmarks Forvaltningshøjskole i 1963. 


Endelig lagdes i 50'erne grunden til 1/S Datacentralen af 1959, der som ud- 
gangspunkt var et fælles edb-center for stat og kommuner. Kampmann var selv 
meget aktiv i arbejdet med etableringen af Datacentralen og så den nye edb- 
teknologis muligheder - først og fremmest med henblik på etablering af det kil- 
deskattesystem, som han ønskede indført. 


Etableringen af en fælles central medførte, at der i dansk administration udvikle- 
des store sammenhængende administrative edb-systemer. Det betød, at den of- 
fentlige sektor i Danmark i mange år var meget avanceret i edb-anvendelsen i 
forhold til de fleste andre lande. 

7. Reformtid og planlægning 1965 - 1983 





I 1960'erne afløses 50'ernes stilstand af en vældig udvikling inden for alle dele af 
samfundslivet. Velstanden i samfundet voksede markant, de unge pressede sig på 
i uddannelsessystemet, infrastrukturen i samfundet - energi og transport - over- 
belastedes. Også statsadministrationen kom under stigende pres. Velfærdsstatens 
udbygning stillede stadig større krav til lovgivningsapparatet og administrationen. 
Ikke mindst finansieringen af velfærden og samtidig fastholdelsen af den øko- 
nomiske balance var en kempeopgave for finansministeren. I denne periode blev 
flere finansministre da også slidt op af arbejdet. 


Under disse vilkår blev det endnu vigtigere, at embedsapparatet, "systemet", fun- 
gerede optimalt, både i den løbende administration og i rådgivningen af ministe- 
ren, og en fornyelse af systemet trængte sig på. 


Da Poul Hansen/S) i 1965 blev finansminister gjorde han Erik Ib Schmidt til 
departementschef i Finansministeriet. Der var lagt op til at der nu skulle ske en 
modernisering af hele finansstyret. 


Behovet for en modernisering blev understreget af, at den periode, hvor depar- 
tementsskiftet fandt sted, prægedes af den første store "skandalesag" omkring 
finansloven og dens administration. Det var den såkaldte "Jonstrup-sag" eller 
"Vagn Jensen-sag". At der opstår "sager" er et sikkert tegn pa, at der er slør i 
systemet. Det kan virke lidt tilfældigt, hvilken sag der udløser et politisk storm- 
vejr og den store offentlige debat, men en sådan udladning vil med stor sandsyn- 
lighed ske, når systemet i længere tid er overbelastet eller under pres. 


Sagen blev genstand for en dommerundersøgelse, men dommeren havde svært 
ved at finde ansvarspådragende forhold og udtalte yderligere at hensynet til at 
administrationen kan fungere effektivt i det moderne samfund tilsiger utvivl- 
somt, at administrationen ikke må lade sig lamme af frygten for at begå formelle 
overtrædelser af Grundlovens bevillingsparagraf, hvorved ethvert initiativ ville 
kunne visne. 


Denne noget provokerende udtalelse førte til nedsættelsen af et udvalg af juridi- 
ske professorer, der nærmere skulle undersøge spørgsmålet om ubevilgede udgif- 
ter. Der var imidlertid i højere grad brug for politiske end juridiske løsninger. 


Venstres finanspolitiske ordfører Kresten Damsgaard formulerede det således i 
Folketinget i 1963: Man har været inde på den tanke at klare problemet ved at 
lade nogle juridiske professorer finde ud af, hvad love og praksis egentlig går ud 
på. Der kan måske være grund til at minde om, at det jo står til Folketinget at 
ændre disse love og denne praksis, hvis de ikke tilfredsstiller kravene om respekt 
for Folketingets bevillingsmyndighed. Man skal kende meget lidt til Danmarks 


politiske historie for ikke at vide, at vi her står over for et spørgsmål med dybe 
rødder i vort folkestyres udvikling. 


Den politiske debat om de offentlige udgifter var først og fremmest præget af 
ønsket om at finde nye styringsformer. Diskussionen om budget- og bevillings- 
systemets indretning var ikke noget specielt dansk fænomen. Reformbevægelser 
kommer tit i bølger, der breder sig fra land til land uden at der kan påvises klare 
forbindelseslinjer, men hvor der er tale om en høj grad af parallelitet i ideer og 
tankegange. Det gælder i denne fase på samme måde som det senere gælder 
80'ernes moderniseringsarbejde. 


Der er klare lighedspunkter mellem det danske reformarbejde og de reformer, 
der i samme periode gennemføres i USA, England, Norge og Sverige. Men de 
udenlandske reformer tjente ikke direkte som forbillede for de danske tiltag. Det 
er hjemmegroede reformtanker, der gennemføres. 


Et samlet program for en reform af budgetsystemet blev formuleret af Erik Ib 
Schmidt allerede i 1963 og blev gennemført i de følgende år i form af rammebe- 
villingsordningen i 1965 og indførelsen af flerårig budgetlægning i 1967. Budget- 
overslagstallene - som flerårsbudgetterne blev kaldt - blev samtidig brugt som 
grundlag for fastsættelse af budgetteringsrammer for det kommende års finans- 
lovforslag. 


Med denne reform blev budgetlægningen vendt på hovedet. Hvor man tidligere 
havde bygget finanslovforslaget op af enkelte bevillinger, startede man nu fra 
oven af med samlede udgiftsbeløb, som så kunne nedbrydes på enkeltområder. 
Det gjorde det muligt at koncentrere Finansministeriets og regeringens arbejde 
om de mere overordnede prioriteringer, og systemet er fortsat grundlaget for den 
statslige budgetlægning. 


Den såkaldte Kildeskattehus-sag i 1969 viste dog, at trods alle reformerne af 
bevillingssystemet havde det fortsat sine begrænsninger og faldgruber. Den efter- 
følgende diskussion om denne sag førte til at Finansministeriet for første gang 
udarbejdede en samlet Budgetvejledning. 


Den første udgave kom i januar 1972 og repræsenterede afslutningen på refor- 
merne i bevillingssystemet i 60'erne. Den havde undertitlen "Regler og anvisnin- 
ger vedrørende statens budget- og bevillingssystem", men den undgik omhygge- 
ligt at tage stilling til, hvad der kunne anses for at være retsforskrifter og hvad der 
alene havde karakter af vejledning. Budskabet var, at hvis ministerierne fulgte 
Budgetvejledningen kunne det aldrig gå helt galt. 

Oven på 60'ernes fremgang og optimisme bliver 70'erne en urolig tid, præget af 
økonomisk krise og politisk ustabilitet, men også af de nye udfordringer, der 
følger af medlemskabet af De europæiske Fællesskaber. Valget i 1973 førte til en 
omvæltning i det politiske system, og energikriserne i 1973 og igen i 1979 satte 
hele samfundsapparatet under stort pres. 


Det blev de store politiske kriseforligs tid, og det stillede også nye krav til det 
administrative apparat. Meget af arbejdet med koordinationen under de ofte hek- 
tiske forhandlinger landede i Finansministeriet - dels fordi udgangspunktet for 
forhandlingerne oftest var finanslovforslaget, men også fordi der ikke rigtig var 
andre i centraladministrationen, der var parate til eller villige til at påtage sig op- 
gaven. 


Under disse vilkår gled det foregående tiårs optagethed af bevillingssystemet i 
baggrunden. Efter udgivelsen af den første Budgetvejledning var der skabt ro 
omkring systemet. Tidligere tiders diskussioner om "ubevilgede statsudgifter" 
forstummede og er ikke senere dukket op igen. 


De ændtede vilkår for Finansministeriets arbejde prægede også Erik Ib Schmidts 
indsats i første halvdel af 70'erne. Han interesserede sig mindre for budget- og 
bevillingssystemet og kastede sig til gengæld over arbejdet med planlægnings- 
spørgsmål. 


Behovet for et samlet overblik over udviklingen på længere sigt i den offentlige 
sektor var vokset op gennem 60'erne. De mange nye offentlige initiativer blev 
gennemført enkeltvis og uden vurdering af de langsigtede konsekvenser; der blev 
udskrevet en lang række mere eller mindre dækningsløse checks på fremtiden. 


I november 1968 satte VKR-regeringen arbejdet med perspektivplanlægningen i 
gang under Erik Ib Schmidts ledelse. På grundlag af bidrag fra de enkelte mini- 
sterier blev der udarbejdet en samlet redegørelse, der forelå i marts 1971 med 
titlen "Perspektivplanlægning 1970-85", kaldet PP-I, da der senere kom en fort- 
sættelse. 


Et hovedtema i redegørelsen var væksten i de offentlige udgifter og i det offent- 
liges anvendelse af arbejdskraft. Redegørelsen forudsagde, at hvis der ikke blev 
grebet ind, ville de offentlige udgifter i procent af bruttonationalproduktet i peri- 
oden 1970-85 vokse fra 42 pct. i 1970 til 55 pct. i 1985. Efterfølgende kan det 
konstateres, at procenten i 1985 faktisk blev 58 pct. På samme måde blev der 
forudset en vækst i perioden på 54 pct. i antallet af offentligt ansatte. Den fakti- 
ske vækst blev på 71 pct. 


Det fremgik af redegørelsen, at hen ved %4 af den samlede vækst i personalet 
forventedes i den kommunale sektor, og det blev derfor også nu klart for Fi- 
nansministeriet, at fremover måtte den kommunale sektor medinddrages i en 
samlet tilrettelæggelse af de offentlige udgiftsdispositioner. 

PP-I gav anledning til betydelig offentlig debat. På det tidspunkt, hvor redegorel- 
sen kom frem, var VKR-regeringen imidlertid i begyndende opløsning. Den so- 
cialdemokratiske regering, der tiltrådte i oktober 1971, følte ikke noget ansvar for 
PP-I, og statsminister J.O. Krag ønskede ikke et VKR-produkt trukket ned over 
hovedet. 


Socialdemokratiet fandt, at PP-I var for negativ i sin vurdering af væksten i den 
private sektor - og dermed også af mulighederne for at finansiere den fortsatte 
udbygning af den offentlige sektor og samtidig løse betalingsbalanceproblemet. 


Umiddelbatt efter regeringsskiftet besluttede den nye regering derfor at fortsætte 
arbejdet med henblik på at klarlægge og vurdere udviklingstendenserne og udvik- 
lingsmulighederne også i de private erhverv og dermed af de samlede produkti- 
ons- og forbrugsmuligheder i det danske samfund. 


Den nye redegørelse kom i december 1973 under betegnelsen "Perspektivplan- 
redegørelse 1972-1987", kaldet PP-II. 


PP-II var både i bredden og i dybden en naturlig videreførelse af PP-I. 


Der blev nu også gennemført en analyse af udviklingstendenserne i de enkelte 
sektorer inden for det private erhvervsliv, og der blev givet en indgående be- 
handling af styringsproblemerne inden for den offentlige sektor. Og grundtemaet 
var også en fortsættelse og forstærkelse fra PP-I: Udviklingstendenserne pegede 
på, at den offentlige sektor ville sluge tilgangen til arbejdsstyrken, så der ikke blev 
tilstrækkelige ressourcer til den produktion, der skulle sikre eksporten og skabe 
overskud på betalingsbalancen og samtidig muliggøre et stadigt stigende offent- 
ligt og privat forbrug. 


Som "tænketanks"-produkt var PP-II et fremragende arbejde, men det var i end- 
nu mindre grad end PP-I en politisk operationel redegørelse. Skæbnen ville, at da 
PP-II forelå trykt, var Danmark midt i den store energikrise, og som det havde 
vætet tilfældet med PP-I, blev det en anden regering, der skulle sørge for opfølg- 
ningen på redegørelsen, denne gang "den smalle Venstreregering". Det store PP- 
II-arbejde fik derfor slet ikke den tilsigtede virkning på de økonomisk-politiske 
beslutninger i disse år. 


I forlængelse af PP-arbejdet blev der iværksat et udvalgsarbejde om centraladmi- 
nistrationens planlægningsvirksomhed. Udvalgets forslag blev fremlagt i Betænk- 
ning nr. 743 i december 1975. Der blev foreslået en meget ambitiøs planlæg- 
ningsorganisation, hvor der som overbygning på ministeriernes egen planlægning 
skulle etableres fire centre for "sammenfattende planlægning på mellemniveau" 
for henholdsvis erhvervspolitikken, det offentliges samlede udgiftspolitik, forde- 
lingspolitikken samt for den fysiske planlægning. 

På toppen af kransekagen skulle så etableres et centralt planlægningscenter, som 
var tænkt som en mere permanent institution, der kunne videreføre arbejdet med 
perspektivplanredegørelserne. 


Reaktionen på betænkningen i de øvrige ministerier strakte sig fra fjendtlighed og 
afvisning til skepsis. I Finansministeriet fik ideerne om den sammenhængende 
planlægningsorganisation dog stor betydning i de følgende år, og de blev grund- 
laget for en række initiativer i sidste halvdel af 70'erne, især for arbejdet med en 
sammenhængende planlægning af udgiftspolitikken for hele den offentlige sek- 
tor. 


I mellemtiden var der dukket et nyt område op, som Finansministeriet ikke hav- 
de fået indrettet sig efter, og som ikke umiddelbart kunne indpasses i eksisteren- 
de arbejdsformer, nemlig EF-medlemsskabet. Finansministeriet førte en tilbage- 
trukken rolle på dette område. Den manglende interesse gav sig udtryk i, at Fi- 
nansministeriet overlod det til Udenrigsministeriet at stå for den danske interes- 
sevaretagelse i relation til EF-budgettet. Der har gennem årene været gjort forsøg 
på at hive området ressortmæssigt "hjem" til Finansministeriet, men forsøgene er 
hver gang blevet mødt med indædt modstand fra Udenrigsministeriets side. 


I august 1975 forlod Erik Ib Schmidt departementschefposten for at overtage 
stillingen som formand for Atomenergikommissionen. Han var dybt uenig i den 
økonomiske politik, som regeringen Anker Jørgensen førte, og efter 13 års virke 
som departementschef i Finansministeriet var han ved at køre træt. 


På dette tidspunkt havde Schmidt også realiseret sine ideer om Finansministeri- 
ets udvikling, således som han havde fremlagt dem helt tilbage ved sin tiltræden i 
1962. Da han overtog ansvaret som departementschef i Finansministeriet, var 
ministeriet ved at være kørt i sænk på grund af manglende fornyelse. Gennem 
sine tretten års virke byggede Schmidt ministeriet op til et magtcentrum på 
Slotsholmen, og hans ideer og tanker prægede ikke bare ministeriet selv, men 
hele den administrative kultur på Slotsholmen. 


Erik Ib Schmidt blev afløst af Erling Jørgensen, hvis embedsperiode - ligesom 
Schmidts - kom til at strække sig over knap 13 år. Det blev en periode, der var 
præget af omstillinger og fornyelser i mindst lige så høj grad som den foregående 
periode, ikke mindst efter regeringsskiftet i 1982, der blev indledningen til 11 års 
borgerligt styre. 


Erling Jørgensen arvede opgaven med at gennemføre tankerne i Betænkning nr. 
743 om planlægningen i centraladministrationen, og i september 1977 blev der 
truffet regeringsbeslutning om det videre arbejde. 


Denne beslutning havde to hovedpunkter: For det første skulle Finansministeriet 
årligt afgive redegørelser til Folketinget med præsentation af de samlede offentli- 
ge budgetter samordnet med sektorplanlægningen, og for det andet skulle mini- 


steriet med jævne mellemrum udsende planredegørelser over udvalgte temaer 
med angivelse af de udgiftspolitiske og samfundsøkonomiske begrænsninger ud 
fra mere tværgående synsvinkler på planlægningen. 


Reelt var der tale om at gennemføre betænkningens forslag om oprettelse af et 
udgiftspolitisk center. 


Med Erling Jørgensens indtog i Finansministeriet fulgte også anvendelsen af 
makroøkonomiske edb-baserede beregningsmodeller i form af den såkaldte 
ADAM-model. Selve arbejdet med modellen var placeret i Danmarks Statistik, 
men nu blev modellen gjort politisk operationel som beregningsinstrument i 
forbindelse med politisk-økonomiske beslutninger. 


Et foreløbigt højdepunkt i anvendelsen af ADAM blev Budgetredegørelsen 
1979. Den indeholdt ikke alene det første samlede flerårige budget for hele den 
offentlige sektor, men også en samlet analyse af den generelle samfundsøkono- 
miske udvikling i de næste tre-fire år. Endnu i slutningen af 70'erne var der en 
optimistisk tro på, at man kunne regne sig frem til den rigtige økonomiske poli- 
tik, men der var også en stigende erkendelse af modellernes begrænsninger og 
især deres manglende evne til at opfange strukturelle ændringer i økonomien. 


På samme måde som det økonomiske modelarbejde havde sin storhedstid i slut- 
ningen af 70'erne, nåede også de systematiske planlægningsbestræbelser deres 
højdepunkt i denne periode. 


Gennem 70'erne gennemførtes der stort set ikke ændringer i budget- og bevil- 
lingssystemet, således som det var blevet udformet i løbet af 60'erne. Den eneste 
mere omfattende ændring var omlæggelsen af finansåret, så det fra og med 1979 
følger kalenderåret. 


I slutningen af 70'erne og især efter "den anden oliekrise" i vinteren 1978-79 
udviklede bade de offentlige udgifter og samfundsokonomien sig på en måde, 
der førte til alvorlig bekymring for statsgældens størrelse og finansieringen af det 
hastigt voksende betalingsbalanceunderskud. Det var på denne baggrund, at den 
afgående socialdemokratiske finansminister Knud Heinesen i et tv-interview den 
28. oktober 1979 udtalte: "Nogen fremstiller det, som om vi kører på kanten af 
afgrunden. Det gør vi ikke, men vi har kurs imod den og vi kan se den." Også 
for de ledende medarbejdere i Finansministeriet var disse år præget af dyb be- 
kymring og frustration over den økonomiske udvikling. 

8. Modernisering og nye styringsformer 
1983 - 1998 

I slutningen af 70'erne fremkom en voksende kritik af den måde, som budget- og 
bevillingssystemet fungerede på. Kritikken kom både fra politisk hold og fra ad- 
ministrationen. En del af kritikken gik på, at systemet ikke længere var velegnet 
til at styre udgifterne, en anden del gik på, at der var sket en gradvis tilsanding af 
systemet. 


Efter beslutning af Knud Heinesen, der på ny var blevet finansminister blev der 
så i marts 1982 igangsat et projekt om undersøgelse af budget- og bevillingssy- 
stemet, og et internt udvalg i Finansministeriet blev sat i gang med opgaven. 


Udvalget baserede sine forslag på fire hovedprincipper. For det første skulle der 
gennemføres en øget rammestyring og decentralisering, herunder større adgang 
til at disponere frit inden for givne bevillinger. For det andet skulle der i systemet 
indbygges incitamenter til effektivisering og økonomisering. For det tredje skulle 
der skabes overskuelighed og forenkling i budget- og bevillingssystemet, og en- 
delig skulle der for det fjerde ske en øget udnyttelse af ny teknologi. 


Udvalgets rapport, kendt som "BRU-rapporten", forelå i juni 1983. I mellemti- 
den havde det politiske landskab ændret sig, sådan at mulighederne for at gen- 
nemføre også vidtgående omlægninger var til stede på en måde, som ingen havde 
forventet, da udvalgsarbejdet gik i gang. 


I september 1982 kom regeringsskiftet, der blev indledningen til godt ti års bor- 
gerlig regering under ledelse af den konsrvative Poul Schlüter. Det betød et pa- 
radigmeskift. Det var pludselig legitimt og interessant at tale om begreber som 
udlicitering, deregulering, markedsstyring og privatisering. 


Den 30. november 1983 kunne finansminister Henning Christophersen (V) i 
Folketinget redegøre for "Regeringens program for moderniseringen af den of- 
fentlige sektor", det første eksempel på, at regeringen har fremlagt et samlet poli- 
tisk oplæg på det administrationspolitiske område. 


Overskrifterne i programmet var decentralisering, markedsstyring, regelforenk- 
ling, personaleudvikling og øget anvendelse af ny teknologi. Men de mest kon- 
krete forslag i redegørelsen vedrørte gennemførelsen af budgetreformen. 


Samtidig med at moderniseringsredegørelsen blev fremlagt i Folketinget, sendte 
finansministeren også en omfattende redegørelse til Finansudvalget, hvor han 
redegjorde for den planlagte budgetreform. 


En vigtig nydannelse var indførelse af totalrammer for de samlede statslige net- 
toudgifter på et ministerområde, uafhængigt af udgifternes og indtægternes ka- 
rakter. Af væsentlig bevillingsmæssig betydning var indførelse af en opsparings- 
ordning, så uforbrugte beløb kan overføres til følgende finansår. Endelig gen- 
nemførtes en "stillingskontrolreform" således at den hidtidige detailstyring af 
enkelte stillinger afløstes af en rammestyring af det samlede personaleforbrug og 
den samlede lønudgift på de enkelte institutioner. 


Gennemførelsen af budgetreformen strakte sig gennem hele 80'erne og var en 
hovedaktivitet i Finansministeriet i hele perioden. 

Reformen var på mange måder en naturlig forlængelse af 60'ernes tanker om 
rammestyring og decentralisering, men den repræsenterede også nogle afgørende 
brud på den hidtidige styringsfilosofi. 


Både nettostyringen og opsparingsordningen strider mod den klassiske opfattelse 
af hvilke krav, der må stilles til finansloven for at sikre Folketingets kontrol, men 
afspejler, at disse klassiske budgetprincipper er svært forenelige med kravene i et 
moderne samfund, og at forestillingen om at Folketinget for alvor kan overskue 
og styre de enkelte udgiftsområder bliver sværere og sværere at fastholde. 


Også Finansministeriet gennemgik en betydelig omstilling, både organisatorisk 
og opgavemæssigt, i konsekvens af budgetreformen. Gennem firserne forsvandt 
flere og flere af de traditionelle budgetopgaver som følge af budgetreformen, 
især det omfattende arbejde med stillingskontrollen. 


Erling Jørgensen ønskede de frigjorte ressourcer anvendt pa analyse og policyar- 
bejde, altså drejet over mod planlægningsfunktionerne. Samtidig skiftede også 
planlægningsarbejdet karakter i takt med de nye politiske signaler om styringen af 
den offentlige sektor. I begyndelsen af 80'erne var det stadigvæk sektorplanlæg- 
ning og planinformationssystemer, der stod i centrum. De forsvandt nu helt ud 
af billedet og afløstes af arbejdet med udlicitering, brugerbetaling, taxametersty- 
ring og privatisering. 


I foråret 1988 blev Erling Jørgensen udnævnt til en direktørpost i Den Europæi- 
ske Investeringsbank i Luxembourg. Erling Jørgensen havde stået ved roret i en 
meget turbulent tid. Han havde gjort sig store anstrengelser for at skabe politisk 
forståelse for, hvad han anså for nødvendige økonomiske indgreb, men havde 
ikke altid haft held med det. Men da han forlod departementschefstillingen var 
det med en fast overbevisning om, at Danmark inden år 2000 ville have besejret 
sit største økonomiske problem. Det kroniske underskud på betalingsbalancen 
vil til den tid være ude af verden, forudsagde Erling Jørgensen ved sin fratræden. 

Som hans afløser udnævntes Hans Wurtzen, der kom fra stillingen som general- 
direktør i Post- og Telegrafvæsenet. Det var ikke første gang departementet fik 
en chef udefra. Hverken Kofoed eller Erling Jørgensen var vokset op i systemet. 
Det var til gengæld første gang siden 1924, at departementet fik en jurist som 
chef. 


Hans Wurtzens departementschefperiode blev kun af et par års varighed, idet 
han i 1991 blev ansat som administrerende direktør i det nydannede TeleDan- 
mark. Anders Eldrup havde som budgetdirektør i nogen tid reelt fungeret som 
finansministerens nærmeste rådgiver, og han blev i marts 1991 udnævnt til ny 
departementschef. 


Tiden omkring 1990 repræsenterer et højdepunkt i det moderniseringsarbejde 
omkring den offentlige sektor, der indledtes med moderniseringsredegorelsen i 
1983. I en status fra 1992 over de sidste ti års udvikling listede Finansministeriet 
alle de resultater, der var kommet ud af arbejdet. Overskrifterne var: styr på det 
offentlige ressourceforbrug, bedre service til borgerne og øget effektivitet, men 
Finansministeriet pegede også på, at der i den forløbne periode var sket en mar- 
kant holdningsændring, ikke mindst blandt de offentligt ansatte. Samtidig var der 
for alvor taget hul på privatiseringen af hidtidige statslige opgaver. Den første og 
største privatisering var salget af Statsanstalten for Livsforsikring, nu Danica. 
Finansministeriet fremhævede, at det på verdensplan var den 10. største privati- 
sering i 1990. 


Allerede i 1988 havde Anders Eldrup formuleret et program for fremtidens Fi- 
nansministerium. Det nye finansministerium skulle ikke være defensivt og afven- 
tende, men offensivt og igangsættende. I stedet for at være bremseklods skulle 
ministeriet være igangsætter. 


I januar 1993 afsluttedes den borgerlige regeringsperiode. Den første regering 
under Poul Nyrup Rasmussens ledelse som statsminister trådte til , og i Finans- 
ministeriet overtog Mogens Lykketoft(S) nu ministerposten. Lykketoft havde 
nået at være skatteminister i godt halvandet år (1881-82) i den sidste Anker Jør- 
gensen-regering, der måtte opgive i efteråret 1982 og overlade regeringsmagten 
til de borgerlige partier. 


Lykketoft var fast besluttet på, at det ikke måtte ske igen - som Bramsnæs 70 år 
tidligere lagde han afgørende vægt på, at Socialdemokratiet viste, at man kunne 
styre økonomien. 


I forbindelse med regeringsdannelsen gennemførtes en opgavemæssig tilpasning, 
idet det blev besluttet at overføre ansvaret for de kommunaløkonomiske for- 
handlinger fra Indenrigsministeriet til Finansministeriet. 


Derimod skete der i forbindelse med regeringsskiftet ikke nogen afgørende æn- 
dringer i Finansministeriets arbejde med de budgetmæssige og administrations- 

politiske opgaver, der var sat i gang under den tidligere regering. Der gennemfør- 
tes dog en vigtig organisatorisk ændring i 1994, idet Budgetdepartementet og 
Administrations- og Personaledepartementet blev lagt sammen i et departement 
og Kofoeds enhedsorganisation fra 1942 således blev genskabt. 


I tilslutning til en række ændringer i bevillingslovenes udformning blev det be- 
sluttet, at de forskellige former for årsrapportering, der efterhånden var blevet 
indeholdt i forslaget til tillægsbevillingslov, skulle erstattes af "virksomhedsregn- 
skaber", således at de enkelte statsinstitutioner ved finansårets afslutning udar- 
bejder et særskilt regnskab efter samme principper som private virksomheders 
regnskabsaflæggelse. 


Denne nyordning er indført som forsøg med virkning for finansåret 1996 og er 
nu udvidet til at omfatte stort set alle statsinstitutioner. 

Ideen om særlige virksomhedsregnskaber blev koblet sammen med den fortsat 
øgede anvendelse af resultatkontrakter, hvor en statsinstitution eller styrelse ind- 
går en flerårig aftale med det ministerium, som den hører under, om de resulta- 
ter, der skal opnås i den kommende periode. 


Sammenhængen mellem de enkelte nye styringsredskaber er næppe endeligt etab- 
leret. Det er karakteristisk, at Finansministeriet ikke er direkte involveret i hele 
systemet med resultatkontrakter, virksomhedsregnskaber og den dertil hørende 
interne kontrol og resultatopfølgning, men kun deltager i den generelle udform- 
ning og tilrettelæggelse af systemet. 


Ud over de ændringer, der i 90'erne er blevet gennemført i budget- og bevillings- 
systemet, har Finansministeriet også fortsat arbejdet med at overføre elementer 
fra styringen af private virksomheder til offentlige produktionsvirksomheder. 
Det har typisk haft form af "at sætte staten på aktier", altså at omdanne eksiste- 
rende statsvirksomheder til aktieselskaber, og derved fjerne dem fra bindingerne 
i den statslige bevillingsstyring 


Endelig lykkedes det Finansministeriet ved overenskomstforhandlingerne i 1997 
at få overbevist organisationerne om, at tiden efterhånden var blevet moden til 
en større ændring af lønsystemet. Der blev aftalt nye fleksible lønsystemer, enten 
som forsøg eller permanent for de store statslige ansættelsesområder. 


9. Mod nye tider - status 1998 

Gennemgangen af Finansministeriets historie de sidste 150 år har vist, at den 
først og fremmest er et spejlbillede af samfundets og det politiske livs udvikling i 
perioden siden Junigrundloven. Men Finansministeriet har ikke kun været udvik- 
lingens tjener. Ministeriet har også selv været med til at forme den nye tid. 


For Finansministeriet har det dominerende træk i udviklingen været den stadige 
og uafbrudte vækst i den offentlige sektor. 


Umiddelbart ville man forvente, at finansloven ville få stadig større betydning i 
takt med væksten i de offentlige udgifter, men det er gået modsat. Netop fordi 
de fleste udgiftsposter er bundet gennem anden lovgivning, kontrakter eller afta- 
ler, har finansloven mistet meget af sin placering som den vigtigste lovgivning i 
Folketingets arbejde. Reelt er det kun få procent af de samlede udgifter, der kan 
flyttes i forbindelse med finansloven. 


Den ændring der er sket i finanslovens betydning i det politiske liv har som kon- 
sekvens, at Folketingets rolle i forhold til finansloven er blevet svækket. Til gen- 
gæld har Folketing og Finansudvalg i stigende grad overladt kontrollen til Fi- 
nansministeriet. Siden 1924 har der været en forventning om, at Finansministeri- 
et er garanten for bevillingslovene, både deres formelle udformning og deres 
indhold. 


Men er Finansministeriets rolle så blevet styrket tilsvarende? Forholdet er ikke så 
enkelt, fordi der i hvert fald er to andre parter i samspillet omkring finansstyret: 
fagministerierne og Statsministeriet. Finansministeriets historie viser, at det ind- 
byrdes forhold mellem disse forskellige aktører ændrer sig hele tiden - det er et 
system i ustabil balance. 


Et afgørende træk i ministeriets udvikling er også, at over tiden sker der væsent- 
lige forskydninger i, hvad der er genstand for ministeriets forsøg på styring og 
kontrol. Man kan iagttage, hvordan opmærksomheden flytter sig fra et felt til et 
andet inden for de processer, der udgør finansstyret. 


Resultatet af denne udvikling er, at vægten i Finansministeriets arbejde i dag 
knytter sig til de allerførste led i budgetprocessen: strategiudformningen og udat- 
bejdelsen af handlingsplaner. Det betyder ikke, at Finansministeriet ikke længere 
interesserer sig for de øvrige led, men ministeriets indsats har her nu i vid ud- 
strækning karakter af rådgivning og vejledning. 


Det afspejler, at Finansministeriet i stigende grad har fundet, at budgetpolitik 
eller udgiftspolitik ikke kan adskilles fra politikudformningen på de områder, 
som udgifterne vedrører. I konsekvens heraf er vægten i arbejdet blevet lagt pa 

koordinering af og deltagelse i det almindelige policy-arbejde i ministerierne og 
udarbejdelse af budgetanalyser på udvalgte områder. 


Men sideløbende med denne udvikling er der kommet væsentlige nye arbejdsom- 
råder til i Finansministeriets virksomhed: Lønpolitik, administrationspolitik, for- 
holdet til kommunerne. 


En helt afgørende nyorientering i Finansministeriets arbejde slår gradvist igen- 
nem i efterkrigsårene, hvor finanspolitikken bliver et centralt virkemiddel i den 
økonomiske politik. 


I takt med de ændringer, der sker i Finansministeriets ledelse i 60'erne og 70'erne, 
flyttes tyngdepunktet i arbejdet med finanspolitik og makroøkonomi i stigende 
grad fra Det Økonomiske Sekretariat (nu Økonomiministeriet) til Finansministe- 
riet. I 90'erne har arbejdet med strukturpolitiske problemer i samfundsudviklin- 
gen fået en stadig større vægt i Finansministeriets arbejde. 


I lyset af den stadige udvikling og tilbasning, der er sket i Finansministeriets op- 
gaver, kan det derimod undre at ministeriet aldrig for alvor er blevet internatio- 
nalt. Resultatet er, at Finansministeriet i dag står svagere end de fleste andre fag- 
ministerier, når det drejer sig om at håndtere EU-relaterede opgaver eller delta- 
gelse i andre former for internationalt arbejde, der fortsat er under hastig udvik- 
ling. 


I sidste ende afspejler Finansministeriets historie, at samfundet og den måde det 
styres på er i stadig udvikling. Nogle gange kan det se ud som pendulbevægelser, 
eller en udvikling der går i cirkler eller måske snarere en spiralbevægelse. Men 
uanset hvilken vej det går, vil de ministre og embedsmænd, der fremover får 
ansvaret for Finansministeriets opgaver, fortsat selv sætte deres præg på den nye 


tid. 


